CELEX: 31968R0431
Language: el
Date: 1968-04-09 00:00:00
Title: Κανονισμός (ΕΟΚ) αριθ. 431/68 του Συμβουλίου της 9ης Απριλίου 1968 περί καθορισμού του αντιπροσωπευτικού ποιοτικού τύπου για την ακατέργαστη ζάχαρη και του τόπου διελεύσεως στα σύνορα της Κοινότητας για τον υπολογισμό των τιμών cif στον τομέα της ζάχαρης

Avis juridique important

|

31968R0431

Κανονισμός (ΕΟΚ) αριθ. 431/68 του Συμβουλίου της 9ης Απριλίου 1968 περί καθορισμού του αντιπροσωπευτικού ποιοτικού τύπου για την ακατέργαστη ζάχαρη και του τόπου διελεύσεως στα σύνορα της Κοινότητας για τον υπολογισμό των τιμών cif στον τομέα της ζάχαρης  

Επίσημη Εφημερίδα αριθ. L 089 της 10/04/1968 σ. 0003 - 0004 Φινλανδική ειδική έκδοση: Κεφάλαιο 3 τόμος 2 σ. 0027  Δανική ειδική έκδοση: Σειρά I Κεφάλαιο 1968(I) σ. 0068  Σουηδική ειδική έκδοση: Κεφάλαιο 3 τόμος 2 σ. 0027  Αγγλική ειδική έκδοση: Σειρά I Κεφάλαιο 1968(I) σ. 0071  Ελληνική ειδική έκδοση: Κεφάλαιο 03 τόμος 3 σ. 0036  Ισπανική ειδική έκδοση: Κεφάλαιο 03 τόμος 2 σ. 0121  Πορτογαλική ειδική έκδοση : Κεφάλαιο 03 τόμος 2 σ. 0121 

ΚΑΝΟΝΙΣΜΟΣ (ΕΟΚ) αριθ. 431/68 ΤΟΥ ΣΥΜΒΟΥΛΙΟΥ της 9ης Απριλίου 1968 περί καθορισμού του αντιπροσωπευτικού ποιοτικού τύπου για την ακατέργαστη ζάχαρη και του τόπου διελεύσεως στα σύνορα της Κοινότητος για τον υπολογισμό των τιμών cif στον τομέα της  ζάχαρηςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό αριθ. 1009/67/ΕΟΚ του Συμβουλίου της 18ης Δεκεμβρίου 1967 περί κοινής οργανώσεως αγοράς στον τομέα της ζάχαρης(1), και ιδίως το άρθρο 3 παράγραφος 6 και το άρθρο 13 παράγραφος 3 αυτού,  την πρόταση της Επιτροπής,  Εκτιμώντας:  ότι το άρθρο 3 παράγραφος 6 του κανονισμού αριθ. 1009/67/ΕΟΚ προβλέπει τον καθορισμό για την ακατέργαστη ζάχαρη του αντιπροσωπευτικού ποιοτικού τύπου- ότι πρέπει αυτός ο αντιπροσωπευτικός ποιοτικός τύπος να αντιστοιχεί σε μία μέση αντιπροσωπευτική ποιότητα για την ακατέργαστη ζάχαρη που παράγεται στην Κοινότητα- ότι ενδείκνυται να προσδιορισθεί αυτός ο αντιπροσωπευτικός ποιοτικός τύπος με ένα κριτήριο  που χρησιμοποιείται στο εμπόριο, ενδεχομένως την απόδοση- ότι, για τον προσδιορισμό της πραγματικής αποδόσεως, απαιτείται να τηρηθούν τύποι που εξασφαλίζουν επαρκή ακρίβεια και εύκολη εφαρμογή- ότι το άρθρο 13 παράγραφος 3 τoυ κανονισμού αριθ. 1009/67/ΕΟΚ προβλέπει τον καθορισμό ενός τόπου διελεύσεως στα σύνορα της Κοινότητος εν όψει του υπολογισμού της τιμής cif για τη λευκή ζάχαρη, την ακατέργαστη ζάχαρη και τη μελάσσα- ότι απαιτείται ο  τόπος αυτός διελεύσεως να ευρίσκεται σε σημείο που να επιτρέπει τον υπολογισμό αντιπροσωπευτικής τιμής cif για την Κοινότητα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  1. Η ακατέργαστη ζάχαρη του αντιπροσωπευτικού ποιοτικού τύπου που αναφέρεται στο άρθρο 3 παράγραφος 6 του κανονισμού αριθ. 1009/67/ΕΟΚ είναι ζάχαρη που έχει απόδοση 92%.  2. Η απόδοση της ακατέργαστης ζάχαρης τεύτλων υπολογίζεται αφαιρώντας από τον πολωσιμετρικό βαθμό της ζάχαρης αυτής:  α) τέσσερις φορές το ποσοστό της περιεκτικότητός της σε τέφρα- β) δύο φορές το ποσοστό της περιεκτικότητός της σε ιμβερτοποιημένη ζάχαρη- γ) τον αριθμό 1.  3. Η απόδοση της ακατέργαστης ζάχαρης από ζαχαροκάλαμο υπολογίζεται μειώνοντας κατά 100 το διπλάσιο του πολωσιμετρικού βαθμού της ζάχαρης αυτής.   Άρθρο 2  Ο τόπος διελεύσεως στα σύνορα της Κοινότητος που αναφέρεται στο άρθρο 13 παράγραφος 3 του κανονισμού 1009/67/ΕΟΚ είναι το Ρότερνταμ.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.  Έγινε στο Λουξεμβούργο, στις 9 Απριλίου 1968.  Για το Συμβούλιο Ο Πρόεδρος E. FAURE  (1) ΕΕ αριθ. 308 της 18.12.1967, σ. 1.